Občina Renče-Vogrsko objavlja v skladu z Odlokom o proračunu Občine Renče-Vogrsko za leto 2022 (Uradne objave v Občinskem glasilu Občine Renče-Vogrsko, št. 18/21)

**JAVNI POZIV ZA SOFINANCIRANJE NEPROFITNIH PROGRAMOV, PROJEKTOV IN PRIREDITEV ZA MLADINO V OBČINI RENČE-VOGRSKO V LETU 2022**

**1. Predmet javnega poziva**

je sofinanciranje neprofitnih programov, projektov in prireditev za mladino v Občini Renče-Vogrsko v letu 2022 na naslednjih področjih:

* izobraževanja za zaposlovanje mladih,
* programi, ki jih ne izvajajo javni zavodi in so pomembni za področje izobraževanja in zaposlovanja mladih,
* izobraževanja in usposabljanja za mladinsko delo,
* aktivno preživljanje prostega časa,
* spodbujanje prostovoljnega dela,
* spodbujanje in razvijanje neformalnih oblik izobraževanja,
* informiranje mladih,
* mobilnost, sodelovanje in aktivna participacija mladih v občinskih organih odločanja,
* spodbujanje javnega dialoga o družbenih vprašanjih,
* izdajanje mladinskih periodičnih publikacij, ki so pomembne za razvoj izobraževanja in zaposlovanja mladih,
* brezplačne prireditve za mladino.

**Do sofinanciranja bodo upravičeni le tisti programi, projekti in prireditve, ki se izvajajo na območju Občine Renče-Vogrsko. Izvajanje splošne dejavnosti in sprejetega programa dela za tekoče koledarsko leto prijavitelja ni predmet tega javnega poziva.**

**2. Splošni pogoji za prijavo**

Na javni poziv se lahko prijavijo naslednja društva s sedežem v Občini Renče-Vogrsko:

* društva s statusom mladinske organizacije, ki so registrirana najmanj eno leto,
* društva, ki imajo v ustanovitvenem aktu registrirano tudi mladinsko dejavnost,
* društva, ki v okviru svoje dejavnosti izvajajo tudi programe za mladino in so v društvo včlanjeni tudi mladi v starosti od vključno 15 do vključno 32 let,

če izpolnjujejo naslednje posebne pogoje:

* prijavljeni program/projekt/prireditev se izvaja na območju Občine Renče-Vogrsko,
* imajo registrirano dejavnost v skladu z veljavnimi predpisi,
* imajo urejeno evidenco o članstvu, plačani članarini in ostalo dokumentacijo, ki jo določa zakonodaja (velja samo za društva),
* prijavljeni program/projekt/prireditev ni sofinanciran iz drugih virov proračuna Občine Renče-Vogrsko ali krajevnih skupnosti Občine Renče-Vogrsko,
* imajo izdelano finančno konstrukcijo, iz katere so razvidni prihodki in odhodki izvajanja prijavljenih programov, projektov ali prireditev,
* za isti program, projekt ali prireditev ne kandidirajo na drug javni razpis ali javni poziv Občine Renče-Vogrsko.

**3. Prijavna dokumentacija**

Prijavo na javni poziv je potrebno vložiti na predpisanem obrazcu "Prijava na Javni poziv za sofinanciranje programov, projektov in prireditev za mladino v Občini Renče-Vogrsko v letu 2022« in ji priložiti naslednje obvezne priloge:

* predstavitev organizacije z vsemi podatki o registraciji: naziv, točen naslov, podatke o zakonitem zastopniku oz. odgovorni osebi, številko transakcijskega računa, naziv banke, davčno številko, (predpisan obrazec št. 1),
* vsebinsko in finančno predstavitev prijavljenih programov, projektov ali prireditev (v primeru prijave več programov hkrati mora biti vsak program **prijavljen posamično na samostojnem prijavnem obrazcu št. 2**),
* finančna kalkulacija se mora nanašati samo na prijavljeni program, projekt ali prireditev, ki se izvaja v Občini Renče-Vogrsko,
* priloge in izjave, ki so opredeljene v posameznih prijavnih obrazcih.

**4. Okvirna višina razpisanih sredstev javnega poziva**

Višina razpisanih sredstev javnega poziva okvirno znaša 2.000,00 EUR.

Občina Renče-Vogrsko si pridržuje pravico, da na podlagi predloga strokovne komisije ne razdeli vseh razpisanih sredstev.

**5. Izbor in vrednotenje prijav**

Upravičenost, izbor programov in višino sofinanciranja prijav bo na podlagi prijavljenih isti program, projekt ali prireditev, priloženih dokumentov, pomena izvajanja programov za občane Občine Renče-Vogrsko in meril ugotavljala Komisija za izbor in vrednotenje programov in projektov za mladino (v nadaljevanju: Strokovna komisija).

**6. Merila za vrednotenje**

Strokovna komisija bo v postopku vrednotenja prijavljenih programov, projektov in prireditev uporabljala Merila za vrednotenje programov in projektov na področju programov za mladino, ki so priloga v razpisni dokumentaciji.

**7. Izbor programov/projektov/prireditev**

Prednost pri izboru in vrednotenju bodo imeli:

* društva s statusom mladinske organizacije,
* izvajalci celoletnih programov.

Strokovna komisija ne bo obravnavala prijav:

* ki bodo prispele po roku javnega poziva,
* ki ne bodo izpolnjevale splošnih pogojev iz 2. točke tega razpisa oz. ki jih ne bo vložila upravičena oseba,
* ki ne bodo opredeljevale programov, projektov in prireditev na razpisanem področju,
* ki ne bodo opredeljevale ustreznih finančnih konstrukcij za posamezne prijavljene programe, projekte ali prireditve (ob upoštevanju določil tretje alineje 3. točke tega razpisa),
* formalno nepopolnih prijav, ki ne bodo dopolnjene v pozivnem roku za dopolnitev.

Vloge, ki jih Strokovna komisija ne bo obravnavala, bodo s sklepom zavržene, neutemeljene vloge pa zavrnjene.

**8. Rok in pogoji porabe proračunskih sredstev**

Izvajalci, ki bodo na podlagi tega poziva za sofinanciranje odobrenih programov, projektov ali prireditev pridobili proračunska sredstva Občine Renče-Vogrsko, morajo ta sredstva skladno s pogodbo porabiti v letu 2022, izključno namensko za odobrene programe, projekte in/ali prireditve v okviru najavljene finančne konstrukcije posameznih programov.

Na podlagi Zakona o integriteti in preprečevanju korupcije (Uradni list RS št. 69/2011-UPB 2) Občina Renče-Vogrsko ne sme poslovati s subjekti, v katerih je funkcionar, ki pri Občini Renče-Vogrsko opravlja funkcijo, ali njegov družinski član poslovodstva ali je neposredno ali preko drugih pravnih oseb v več kot 5 % udeležen pri ustanoviteljskih pravicah, upravljanju oziroma kapitalu. Ta prepoved smiselno velja tudi za državne pomoči in druge oblike pridobivanja sredstev od naročnika Občine Renče-Vogrsko ter za koncesije in druge oblike javno-zasebnega partnerstva, razen za državne pomoči v primeru naravnih nesreč.

**9. Rok za prijavo**

Prijava na javni poziv mora prispeti:

* ali osebno v Glavno pisarno Občine Renče-Vogrsko najkasneje do vključno 11. 11. 2022 do 12. ure,
* ali pa mora biti oddana po pošti obvezno priporočeno na naslov: Občina Renče-Vogrsko, Bukovica 43, 5293 Volčja Draga, najkasneje do vključno 11. 11. 2022.

**10. Vložitev prijave**

Prijava na javni poziv mora biti vložena izključno na predpisanih razpisnih obrazcih št. 1 in 2, ki so sestavni del razpisne dokumentacije, in z vsemi obveznimi prilogami. Razpisna dokumentacija (prijavni obrazci z navodili in merili) je do izteka prijavnega roka dosegljiva:

* na spletni strani Občine Renče-Vogrsko: [www.rence-vogrsko.si,](http://www.rence-vogrsko.si,)
* v vložišču Občine Renče-Vogrsko, Bukovica 43, 5293 Volčja Draga, v poslovnem času Občine.

Na prednji strani kuverte mora biti **obvezno** navedeno:

* v zgornjem levem kotu polni naziv in naslov prijavitelja,
* v spodnjem levem kotu besedilo "Prijava na Javni razpis za sofinanciranje programov in projektov za mladino v Občini Renče-Vogrsko v letu 2022" in besedilo »Ne odpiraj«,
* na desni strani naslov Občine.

Prijav se ob osebni vložitvi ne bo pregledovalo.

Z oddajo vloge se prijavitelj strinja z vsemi pogoji in kriteriji javnega poziva.

**11. Odpiranje vlog in izid javnega poziva**

Odpiranje vlog bo 15. 11. 2022. Odpiranje ne bo javno.

Strokovna komisija bo izbor in vrednotenje prijavljenih programov, projektov ali prireditev izvedla predvidoma v roku 15 dni po preteku poziva. Vlagatelji bodo o izboru programov in obsegu sofinanciranja odobrenih programov obveščeni predvidoma v 15 dneh po pripravi dokončnega predloga Strokovne komisije.

**12. Način sofinanciranja**

O dodelitvi sredstev bo na podlagi dokončnih predlogov Strokovne komisije z odločbo odločila občinska uprava. O pritožbah zoper odločbe bo odločal župan. Pogoji, način in obseg sofinanciranja izbranih in ovrednotenih programov bodo določeni v sklenjenih pogodbah o izboru programov, projektov in prireditev ter obsegu in načinu sofinanciranja v letu 2022.

 **13. Dodatne informacije v zvezi z javnim pozivom**

Vse dodatne informacije v zvezi z razpisom dobijo zainteresirani v času uradnih ur na tel. št. 051 647 004 in po elektronski pošti: vladka.gal@rence-vogrsko.si.

Številka: 0932-29/2022-1

Bukovica, 28. 10. 2022

Tarik Žigon, l. r.

 Župan